Messier 3 of M3 (ook bekend as NGC 5272) is ’n bolvormige sterreswerm in die sterrebeeld Jaghonde. Dit is op 3 Mei 1764 deur Charles Messier ontdek en William Herschel het omstreeks 1784 die verskillende sterre onderskei. Sedertdien is dit een van die bes bestudeerde bolvormige sterreswerms. Die identifikasie van die swerm se besonder groot getal veranderlike sterre is in 1913 begin deur die Amerikaanse sterrekundige Solon Irving Bailey, en nuwe sterre is tot in 2004 steeds ontdek.
Regte klimming 13h 42m11,62s
Deklinasie -28º 22' 38,2"
Afstand (ligjaar) 33 900
Ander name M3, NGC 5272
Baie amateursterrekundiges beskou dit as die beste noordelike bolvormige sterreswerm naas Messier 13. M3 het ’n skynbare magnitude van 6,2, wat dit moeilik maak om dit selfs in baie donker toestande met die blote oog te sien. Die swerm het ’n helder kern van sowat 6 boogminute en strek altesaam 12 boogminute ver in die ruimte.
Messier 3, wat sowat 33 900 ligjare van die Aarde af is, is een van die grootste en helderste sterreswerms. Dit bevat sowat 500 000 sterre en is 8 miljard jaar oud.
↑ Machholz, Don (2002), The observing guide to the Messier marathon: a handbook and atlas, Cambridge University Press, ISBN 0-521-80386-1, http://books.google.com/books?id=iGI1wjkGLkQC&pg=PA12.
↑ Valcarce, A. A. R.; Catelan, M. (Augustus 2008), "A semi-empirical study of the mass distribution of horizontal branch stars in M 3 (NGC 5272)", Astronomy and Astrophysics 487 (1): 185–195, doi:10.1051/0004-6361:20078231, Bibcode: 2008A&A...487..185V.
↑ 3,0 3,1 Thompson, Robert Bruce; Thompson, Barbara Fritchman (2007), Illustrated guide to astronomical wonders, DIY science O'Reilly Series, O'Reilly Media, Inc., p. 137, ISBN 0-596-52685-7, http://books.google.com/books?id=ymt9nj_uPhwC&pg=PA137.
↑ Messier 3, Simbad Astronomical Object Database, http://simbad.u-strasbg.fr/simbad/sim-id?Ident=Messier+3, besoek op 2006-11-15.
Messier 3 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Ontsluit van "https://af.wikipedia.org/w/index.php?title=Messier_3&oldid=1479813"
Last edited on 13 Augustus 2016, at 05:39